Il-kunsill tal-Assoċjazzjoni Maltija għal-Lukandi u r-Ristoranti ddikjara fiduċja assoluta fil-President tagħha Mathew Pace wara allegazzjonjiet li dehru rapport ippubblikat f’The Times of Malta. Fi stqarrija, l-MHRA qalet li ħadet nota tar-rapport li deher f’sezzjoni tal-istampa fejn kien allegat li l-President tal-MHRA kien b’xi mod qed jikser ir-regolamenti tal-MTA dwar restorant operat minn kumpanija li tagħha huwa direttur. Il-Kunsill qal li ħa nota ta’ dan ir-rapport u anke tal-istqarrija li għamel l-istess Pace f’dan ir-rapport u l-preżentazzjoni verbali li għamel lill-kunsill dwar din il-kwistjoni. Il-kunsill tal-MHRA temm jiddikkjara li għandu fiduċja assoluta fil-President Mathew Pace u l-abbilità u l-impenn tiegħu li jkompli jmexxi l-MHRA sa tmiem il-mandat tiegħu.